
Tóth Kálmán, a bizottság elnöke: Köszönti a megjelenteket a bizottsági ülésen. 8.01 órakor megnyitja a nyilvános ülést. Megállapítja, hogy 8 fővel határozatképes a bizottság. Jegyzőkönyv hitelesítőnek Németh Ákos, bizottsági tagot kéri fel. Elrendeli a szavazást a napirendről.


A szavazásnál 8 fő bizottsági tag volt jelen.

A bizottság 8 igen szavazattal, ellenszavazat és tartózkodás nélkül az alábbi határozatot hozta:

128/2026. (VIII.31.) VISB számú határozat

A Városstratégiai, Idegenforgalmi és Sport Bizottság napirendjét az alábbiak szerint fogadta el:

I.
NYILVÁNOS ÜLÉS

I.
NYILVÁNOS ÜLÉS

1./napirendi pont:	Javaslat a szombathelyi azbeszthelyzethez kapcsolódó intézkedések megtételére 
(Az előterjesztés később kerül kiküldésre)
Előadó:	Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője

Tóth Kálmán, a bizottság elnöke: Az előzmény mindenki számára ismert, lakossági fórumok is kerültek megtartásra. Polgármester úr azt az ígéretét beváltotta, hogy amennyiben augusztus 26-ig nem történik kormányzati intézkedés, nem lesz kormányzati iránymutatás az ügyben, akkor a város közgyűlése fog döntést hozni a közigazgatási területén lévő azbesztszennyezett közterületek és az Olad Platóval kapcsolatosan.

Kopcsándi József, a bizottság tagja: Nem emlékszik vissza, hogy az utóbbi 15-20 évben az Önkormányzatra hárult volna ilyen súlyú feladat. A problémát a legmaximálisabban és a legemberbarátibb módon volt képes kezelni a városvezetés, jegyző úr is természetesen ebben segédkezett, hisz komoly jogi problémák vetődtek fel. Amikor döntést kell hozni egyrészt a döntésnek reálisnak kell lenni, másrészt megvalósíthatónak kell lenni és lehetőség szerint a legoptimálisabb döntést kell meghozni az adott időben. Vannak kritériumok, amiket teljesíteni kell. Az egyik legnagyobb kritérium az anyagi forrás, a kármentesítés költségvonzata, illetve az ezzel kapcsolatos feladatok. Az előterjesztés nagyon pontosan és reálisan értékeli az adott helyzetet. Be lett vonva az érintettek nagy köre, maga az Olad Platón élőknek a közössége, polgármester úr, aki nagyon helyesen és bölcsen a Magyar Tudományos Akadémia elnökével, szakemberekkel is konzultált. Némi információ hiányossága van a legutóbbi lakóssági fórummal kapcsolatosan. Hiányolta az országgyűlési képviselő jelenlétét, akinek közvetlen kapcsolata van a kormánnyal és a lehető legközvetlenebb információkat tudja átadni. A jövőben erre óriási szükség lesz. A megoldás gyorsaságra épít, a lehető legoptimálisabb megoldást választotta. A közbeszerzéssel kapcsolatosan hallott problémákat, a közbeszerzést a jegyzőség teljes mértékben jól kezelte. A két variáció közül bár drágább, de optimálisabb megoldás a szegéllyel ellátott 2-es változat, hisz a kiporzást oldalról is lefedi. Mindenképpen támogatható ez a verzió. A probléma, ami felvetődik, és beszélni kell róla, az az, hogy sajnos nem állt meg az azbesztszennyezettség az Olad Plató határán belül. A SZOVA a Rendőrségnek adott tájékoztatásából kiderül, körülbelül 800 kisebb-nagyobb területe van a városnak, amely szintén azbeszttel szennyezett. A területek ismertek és ismertek a beszállítók köre is. Ezeknek a területeknek a kármentesítésével, azbesztszenyezettség mentesítésével is szükség lesz foglalkozni. Ahova a SZOVA szállított és lehelyezték ezt az anyagot, ismertek. A kiporzás nem áll meg egy határon belül, azon túl megy. 3425 tonna azbeszttel érintett anyagot szerzett be és gyakorlatilag majdhogynem a teljes mennyiség felhasználásra került. Óriási szerepe van a kormánynak, önmagában ez nem egy önkormányzati feladat. Polgármester úr szó szerint elment a falig, ennél magasabb szintre nem tud menni. A lehető legsűrgősebben kell az anyagi vonzatot tisztázni. 3 milliárd forint, ami az Alapba került, nagyon kevés, Szombathelynek 1 milliárd. Elszomorító, ha és amennyiben ezt a városnak kell finanszíroznia, de nagyon bízik abban, hogy ez nem történik meg, mert akkor óriási gondok lesznek. Megérti, hogy kormányváltás van, újak a miniszterek, tapasztalatlanság, tapasztalat hiánya van, ami lassíthatja a folyamatot, de a Minisztériumban vannak szakemberek, akik korábban is ott dolgoztak, nem lehet kiinduló pont, hogy a döntést húzzák-halasztják. Kormánypárti képviselőként kell, hogy a saját akaratát, szándékát valamilyen szinten végig vigye a kormányon belül is. Arra hívná fel a figyelmet, hogy gondolkodni kell abban is jó ha időben, hogy a többi területtel is foglalkozni kell, ami nemcsak magánterület, közterületekről is szó van. Véleménye szerint a legpraktikusabb az elszállítás lenne. Figyelni kell a kármentesítésnél a kiporzásra, illetve a közműhálózat javítása is közben megmarad. Ez is egy veszély az elszállításnál, hogy a közművek cseréjénél milyen problémákat fog ez okozni. Megdicséri a városvezetést, azt gondolja, a lehetőségekhez képest mindent megtesz annak érdekében, hogy a lakosság biztonságba legyen.

Tóth Kálmán, a bizottság elnöke: Az intézkedési terv azon azbesztszennyezett területekre készült, amelyek nyíltan vannak. A 800 helyszín, amelyből 500 helyszín útalappal van, amit jóeséllyel a VASIVÍZ, akár a SZOVA lefedett, tehát az elszállítás indokolatlan. A maradék 300, annak is a fele-fele magánterület, illetve közterület. Ahol gondok vannak, azok a padkák, amellyel külön kell foglalkozni. Sajnálatos módon nem kapták meg azt a protokollt, hogy hogy lehet hozzányúlni, innentől fogva nem nyúlnak hozzá. Amit Zalaegerszegen és Bükön csináltak, partizánakciói, véleménye szerint 2026-ban ilyet nem lehetne. 

Kopcsándi József, a bizottság tagja: Ennek az azbesztszennyezésnek egy komoly protokollja kellene, hogy legyen.

Tóth Kálmán, a bizottság elnöke: Nincs, uniós szinten sincs.

Kopcsándi József, a bizottság tagja: A közműszolgáltatók is nagyon nehéz helyzetben vannak. Nehéz úgy bármit tenni, hogy közben a lakosság is biztonságban legyen és az a dolgozó is, aki a munkát elvégzi.

Tóth Kálmán, a bizottság elnöke: Ezekkel a kockázatokkal tisztában vannak. A Társulás a saját forrásait felhasználva nekiállt a közműveket rendbe rakni, hogy ahhoz már ne kelljen hozzányúlni, amikor a lezárás megtörténik. Sajnos arra sincs eljárásrend, protokoll, hogy a 3 milliárdos összegre hogyan lehet pályázni. 

Kopcsándi József, a bizottság tagja: Az anyagi forrás kártalanításra szintén kormányközi megállapodásokra lenne szükség. Az osztrák kormánynak is lenne szerepe ebben is. Nem hallani semmit arról, hol tart ez a kapcsolat. Polgármester úr magára vállalta az egyeztetést, a határozati javaslatban ez szerepel is, nagyon dicséretes. Nyilván nemcsak Szombathelynek a problémája, más városoknak is. Polgármester úr és természetesen a városvezetés is maximálisan teljesít.

Meleg Zita Mária, a bizottság tagja: Bejelentett az azbesztvonalon 3 utcát is, Lejtő sétány, Dob utca, Kilátó utca, de csak a Lejtő sétány szerepel az előterjesztésben. Mi ennek az oka? Mivel az út szélén mutatták ki a szennyeződést?

Tóth Kálmán, a bizottság elnöke: Jó eséllyel igen.

Meleg Zita Mária, a bizottság tagja: És az Árkádia? Orvosi rendelő előtti terület, parkolórész? Közterület vagy minek minősül?

Sütő Gabriella, városi főépítész: Magánterület.

Tóth Kálmán, a bizottság elnöke: Helyrajziszám alapján pontosítani fogják.

Meleg Zita Mária, a bizottság tagja: Akkor az Árkádia Üzletház feladata lesz.

Tóth Kálmán, a bizottság elnöke: Igen. Az Önkormányzat a közterületekért vállal felelősséget.
További kérdés, észrevétel nem érkezett, így a határozati javaslatról rendeli el a szavazást.

A szavazásnál 8 fő bizottsági tag volt jelen.

A bizottság 8 igen szavazattal, ellenszavazat és tartózkodás nélkül az alábbi határozatot hozta:

129/2026. (VIII.31.) VISB számú határozat 

A Városstratégiai, Idegenforgalmi és Sport Bizottság a „Javaslat a szombathelyi azbeszthelyzethez kapcsolódó intézkedések megtételére” című előterjesztést megtárgyalta és a határozati javaslatot az előterjesztésben foglaltak szerint javasolja a Közgyűlésnek elfogadásra.

Felelős:		Tóth Kálmán, a Bizottság elnöke
		/a végrehajtás előkészítéséért:
Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője
Stéger Gábor, a Közgazdasági és Adó Osztály vezetője/

Határidő:	2026. augusztus 31.

[bookmark: _Hlk106856630]Tóth Kálmán, a bizottság elnöke: Mindenkinek megköszöni a munkát, az aktív részvételt és a nyilvános ülést 8.25 órakor berekeszti.  

Szombathely, 2026. szeptember 1.


 	     (: Németh Ákos:)				            (: Tóth Kálmán :)
  	      a bizottság tagja				          a bizottság elnöke 
	              (Aláírva:                           )		            	       (Aláírva:      	 	)
Telefon: +36 94/520-100
KRID: 602010709
Web: www.szombathely.hu

